section_heading: Osobni život
paragraph_text: Luketic trenutačno živi u Los Angelesu, SAD. U Hrvatskoj započinje snimanje svog najnovijeg filma "The Voice of the World" sredinom lipnja,2020. godine, a film će pratiti popularni istoimeni reality show kroz formu psihološkog - trilera koji uz komedije Luketicu vrlo dobro leže, poput njegova hita "Paranoja" u kojem igraju Liam Hemsworth, Gary Oldman, Amber Heard i Harrison Ford. "The Voice of the World" će se osim u Zagrebu i Opatiji snimati i u gradu njegova djetinjstva Ogulinu. Po drugi puta u karijeri, potpisuje i scenarij za film, a glavne je uloge dodjelo Jennifer Lopez s kojom je već surađivao na filmu "Monster In Law", Channingu Tatumu, Emmi Roberts, Jamesu Francu i Winoni Ryder i Joan Collins. Svake godine Robert bez puno pompe posjeti baku i djeda u Ogulinu. Trenutno je u vezi s jednom hollywodskom glumicom, barem je toliko otkrio medijima da je glumica. Valja spomenuti da je Robert prvi puta u Hrvatsku došao snimati film 2009. godine i to remake popularnog trash filma "Barbarella", no s malim budžetom film nikada nije završio, ali zato sa svojim drugim pokušajem u Hrvatskoj igra na sigurno. Budžet filma "The Voice of the World" je oko 120 milijuna dolara, čime će ujedno i biti najskuplji film ikada sniman u nas.